b'\n_START_ARTICLE_\nMantes-la-Jolie\n_START_SECTION_\nGeografija\n_START_PARAGRAPH_\nKraj le\xc5\xbei v osrednji Franciji ob reki Seni 48 km zahodno od sredi\xc5\xa1\xc4\x8da Pariza.\n_START_SECTION_\nAdministracija\n_START_PARAGRAPH_\nMantes-la-Jolie je sede\xc5\xbe istoimenskega kantona s 43.672 prebivalci. Naselje je prav tako sede\xc5\xbe okro\xc5\xbeja, v katerega so vklju\xc4\x8deni poleg njegovega \xc5\xa1e kantoni Aubergenville, Bonni\xc3\xa8res-sur-Seine, Guerville, Houdan, Limay, Mantes-la-Ville in Meulan z 264.269 prebivalci.\n_START_SECTION_\nZgodovina\n_START_PARAGRAPH_\nMantes je bil nekdaj na pol poti med sredi\xc5\xa1\xc4\x8di mo\xc4\x8di vojvodov Normandije v Rouenu in kraljev Francije v Parizu. V njem je 14. julija 1223 umrl francoski kralj Filip Avgust. Med stoletno vojno je tako kot ve\xc4\x8dina ozemlja severne Francije ve\xc4\x8dkrat menjaval strani._NEWLINE_Pod Ludvikom XIV. je bil Mantes izbran za sredi\xc5\xa1\xc4\x8de glasbil (pihal in trobil), ko je bila v njem ustanovljena tudi tovrstna tovarna. V 19. stoletju so mesto obiskovali \xc5\xa1tevilni slikarji, med drugim tudi Corot, \xc4\x8digar znane so postale slike mostu in katedrale._NEWLINE_Prvotno Mantes-sur-Seine ("Mantes ob Seni") se je kraj leta 1930 zdru\xc5\xbeil z ob\xc4\x8dino Gassicourt v novo Mantes-Gassicourt._NEWLINE_Med drugo svetovno vojno, 9. avgusta 1944, je bil Mantes prvi od osvojenih zavezni\xc5\xa1kih ozemelj preko reke Sene s strani Pattonove 3. armade._NEWLINE_7. maja 1953 je bila ob\xc4\x8dina uradno preimenovana v Mantes-la-Jolie ("ljuba Mantes"), nana\xc5\xa1ajo\xc4\x8d se na pismo kralja Henrika IV. naslovljenega njegovi ljubezni Gabrielle d\'Estr\xc3\xa9e, ki je prebivala v Mantesu.'